נהד בשיר

נהד בשיר (בערבית: نهد بشير; נולד ב-11 באוקטובר 1980) הוא יוצר, שחקן, במאי, מפיק ותסריטאי ישראלי-דרוזי.<ref></ref> נודע בעקבות גילום התפקיד "ד"ר סמיר" בסדרה "ד"ר קראז'" .

== ביוגרפיה ==
נולד וגדל במע'אר. סיים לימודי תיאטרון באוניברסיטת חיפה בשנת 2008.<ref></ref> לאחר סיום לימודי התיאטרון הוא סיים לימודי הוראה בחוג לחינוך, אוניברסיטת חיפה. בוגר לימודי תואר שני במשפטים במרכז האקדמי למשפט ולעסקים.

== קריירה ==
לאורך השנים בשיר כתב, שיחק והפיק עשרות הצגות תיאטרון בחברה הערבית בישראל.<ref></ref> השתתף בפסטיבלים שונים וזכה במספר רב של פרסים בתחום התיאטרון.

בין השנים 2006–2011 שימש כמנהל האומנותי של תיאטרון כפרון, עמותת האומנים לקידום התיאטרון בעיר שפרעם.

היה חבר המועצה הישראלית לתרבות ואומנות במשרד התרבות.<ref></ref>

הקים את חברת ההפקות "נ.ב אורים הפקות", שם הפיק ויצר מספר רב של סרטים, סדרות טלוויזיה ופרסומות.<ref></ref>

שימש כממלא מקום יו"ר מדור התרבות הדרוזית ובשנת 2023 התמנה למנהל תחום התרבות הערבית במשרד התרבות והספורט.

=== תפקידיו בקולנוע ובטלוויזיה ===
בשיר החל את הקריירה המקצועית בטלוויזיה בשנת 2009. באותה שנה הוא שיחק בסדרת הנוער "האי 2" ששודרה בערוץ הילדים, שם הוא גילם את קארט, שודד הים הלבן. באותה שנה הוא גם שיחק בסרט "פינק סובארו" (PINK SUBARO), הפקה משותפת בין יפן, איטליה וישראל, שם הוא גילם את עאדל.<ref></ref> ב-2012 שיחק תפקיד ראשי בסרט "הצוללת" בבימויו של גל גינוסר.<ref></ref>

בשנת 2018 הוא גילם את "ד"ר סמיר", תפקיד ראשי בסדרה ד"ר קראז' ששודרה בתאגיד השידור כאן.<ref></ref> באותה שנה הוא גילם את אבו ח'אדר, בעונה השנייה של הסדרה פאודה ששודרה ב-Yes. ב-2019 שימש כשחקן אורח בסדרה המצליחה "רק להיום" שמשודר ב-"HOT", ובדרמה הקומית "בת אל הבתולה". בשנת 2021 שיחק בסדרה העולמית "אזהרת מסע".

=== כתיבה ותרגום ===
ב-2006 עיבד ותרגם למחזה את הסיפור "סיפורו של סוס" של טולסטוי, שזכה בשני פרסים. ב-2008 כתב את המחזה "מרד התרנגולות הבלדים". המחזה השתתף בפסטיבל תיאטרון קצר לשינוי חברתי,<ref></ref> וזכה במקום הראשון. בנוסף תרגם ועיבד את המחזה "הטייפ האחרון של קראפ" לשפה הערבית. בנוסף הוא תרגם ועיבד למחזה את הסיפור "השבוי" של ס. יזהר.

בשנת 2008 הוא כתב וביים את המחזה "לנצח ילד" שהשתתף בתחרות של פסטיבל מסרחיד וזכה בשני פרסים.<ref></ref> באותה שנה הוא כתב לפסטיבל עכו לתיאטרון ישראלי את המחזה "מסיק".<ref></ref>

בשנים 2018–2019 כתב את שתי העונות של הסדרה ד"ר קראז' ששודרה בערוץ מכאן, החטיבה הערבית של תאגיד השידור.

בשנת 2021 כתב וייצר את הסרט "חיוך נצחי", סרט תיעודי ששודר בתאגיד השידור, המבוסס על סיפורו האישי של בשיר במהלך שירותו הצבאי.<ref></ref> באותה שנה הוא כתב וביים את שני הסרטים הקצרים "תפוח אדם"<ref></ref> ו-"ים מת",<ref></ref> שהשתתפו בעשרות פסטיבלים בעולם וזכו בעשרות פרסים.

בשיר כתב את התסריט לסרט "שפל", פיצ'ר שזכה ליותר מ-500 הקרנות בישראל.<ref></ref>

את קריירת היצירה שלו הוא החל כמחזאי וכתב מחזות רבים לתיאטרון בחברה הערבית. עבור תיאטרון בית הגפן חיפה הוא כתב מספר מחזות, דוגמת "מניפולציה" ו-"אופניים".<ref></ref> בתיאטרון כפרון הוא כתב את המחות "קורקינטוס" ו-"משחק מסוכן". תרגם לעברית את המחזה "אהבה וכאב" שהופק בתיאטרון אל-מידאן.

=== תיאטרון מקצועי ופסטיבלים ===
השתתף כשחקן בתפקיד ראשי בעשרות הצגות תיאטרון בפרנג' ובחברה הערבית בישראל, בהם "קברניט העץ" תיאטרונטו 2009, "מסיק", "ממלכת השלג", "כאב ואהבה", "השדה האחרון" ובהצגות רבות נוספות.

זכה במספר פרסים בתחום התיאטרון, בהם השחקן הטוב ביותר וההצגה הטובה ביותר - פסטיבל עכו "מסרחיד" 2017.

== חיים אישים ==
בשיר נשוי לאיבון בשיר, רואת חשבון,<ref></ref> ואבא לשני ילדים.

==קישורים חיצוניים==

== הערות שוליים ==

קטגוריה:ישראלים שנולדו ב-1980
קטגוריה:שחקני קולנוע וטלוויזיה ישראלים